丙寅九月二十日同蔣穎叔從長干雨中登高座寺詩
作者：王安禮
朝代：宋

paragraphs: 弭節蕭帝寺，驅車成子岡。
莽卉翳塗泥，霖雨霑衣裳。
躋攀踰百尋，險滑步寸量。
生公不可見，雨花空此堂。
當時聽說法，神鬼久已藏。
烟雲渺無窮，凄風來我旁。
山川萬邑屋，所見未毫芒。
駕言吾將歸，重勞徒御將。
遲明羲與和，宇宙觀暄晹。
安行凌太虛，曠朗觀八荒。